ສະຫະພາບ ຢູໂຣບ ບັນລຸຂໍ້ຕົກລົງ ທີ່ສຳຄັນ ກ່ຽວກັບ ດິນຟ້າອາກາດ 
ບັນດາ​ຜູ້ນຳ​ສະຫະພາບ​ຢູ​ໂຣບ ​ເຫັນ​ດີ​ໃຫ້ຕັດ ການປ່ອຍແກັສ​ເຮືອນ​ແກ້ວ​ ຢ່າງໜ້ອຍ 40 ​ເປີ​ເຊັນ ຈາກລະດັບປີ 1990 ​ພາຍໃນ​ປີ 2030.
ບັນດາຜູ້ນຳສະຫະພາບຢູໂຣບ ທີ່ປະຊຸມກັນຢູ່ນະຄອນ Brus- sels ໄດ້ເຫັນດີໃຫ້ຕັດການປ່ອຍແກັສເຮືອນແກ້ວຂອງສະຫະ ພາບຢູໂຣບ ທີ່ປະກອບດ້ວຍສະມາຊິກ 28 ລົງ ຢ່າງໜ້ອຍ 40 ເປີເຊັນ ຈາກລະດັບປີ 1990 ພາຍໃນປີ 2030 ການຕົກລົງດັ່ງກ່າວ ຊຶ່ງໄດ້ບັນລຸກັນໃນຄືນແລ້ວນີ້ ຫລັງຈາກ ການເຈລະຈາ ທີ່ຍືດເຍື້ອມາ ຢູ່ນະຄອນ Burssels ນັ້ນ ຍັງຮວມທັງ ການບັງຄັບໃຫ້ໃຊ້ແຫຼ່ງພະລັງງານທີ່ໃຊ້ຄືນໃໝ່ໄດ້ ຢ່າງໜ້ອຍ 27 ເປີເຊັນຂອງພະລັງງານ ທີ່ຕ້ອງການທັງ ໝົດຂອງກຸ່ມພາຍໃນວັນເວລາດັ່ງກ່າວ ເປົ້າໝາຍທີ່ມີຢູ່ໃນປັດຈຸບັນ ຊຶ່ງໃຫ້ຕັດ ການປ່ອຍແກັສເຮືອນແກ້ວ 20 ເປີເຊັນ ໃນປີ 2020 ນັ້ນ ແມ່ນໄດ້ບັນລຸກັນແລ້ວ ເນື່ອງຈາກພາກສ່ວນໃຫຍ່ ໃນການ ຄ່ອຍໆລົບລ້າງ ອຸດສາຫະກຳໜັກໃນສະໄໝຄອມມູນິສຢູ່ໃນຢູໂຣບຕາເວັນອອກ ການຕົກລົງດັ່ງກ່າວແມ່ນແນໃສ່ ເພື່ອຮັບມືກັບການເຈລະຈາກ່ອນກອງປະຊຸມ ຄັ້ງສຳຄັນ ກ່ຽວກັບການປ່ຽນແປງດິນຟ້າອາກາດຂອງສາກົນ ທີ່ກຳນົດຈະຈັດຂຶ້ນ ໃນປີໜ້າ ທີ່ນະ ຄອນປາຣີ ມີການອ້າງຄຳເວົ້າຂອງຫົວໜ້າສະຫະພາບຢູໂຣບ ທ່ານ Herman Van Rompuy ທີ່ກ່າວວ່າ ການຕົກລົງນີ້ໄດ້ເຮັດໃຫ້ສະຫະ ພາບຢູໂຣບ “ຢູ່ໃນບ່ອນນັ່ງຄົນ ຂັບ” ກ່ອນໜ້າກອງປະຊຸມສຸດຍອດ ປີ 2015 ທີ່ນະຄອນປາຣີ ໃນການສົ່ງຂໍ້ຄວາມຜ່ານທາງ Tweeter ນັ້ນ ທ່ານ Van Rompuy ຮ້ອງຂໍ້ຕົກລົງນີ້ວ່າ “ຂ່າວດີສຳລັບດິນຟ້າອາກາດ” ສາທາລະນະສຸກ ແລະການສ້າງ ວຽກງານແບບຍືນຍົງ